title: Neuvostossa kokoontuneiden sopimuspuolten päätös, tehty 12 päivänä kesäkuuta 2007 , Euroopan poliisiviraston perustamisesta tehdyn yleissopimuksen (Europol-yleissopimus) 6 a artiklan soveltamissääntöjen vahvistamisesta

text:
               15.6.2007

               FI

               Euroopan unionin virallinen lehti

               L 155/78

      NEUVOSTOSSA KOKOONTUNEIDEN SOPIMUSPUOLTEN PÄÄTÖS,
   tehty 12 päivänä kesäkuuta 2007,
   Euroopan poliisiviraston perustamisesta tehdyn yleissopimuksen (Europol-yleissopimus) 6 a artiklan soveltamissääntöjen vahvistamisesta
   (2007/413/YOS)
   Europol-yleissopimuksen SOPIMUSPUOLET, jotka ovat Euroopan unionin jäsenvaltioita, ja jotka
   ottavat huomioon Euroopan poliisiviraston perustamisesta tehdyn yleissopimuksen (Europol-yleissopimus) (1), sellaisena kuin se on muutettuna kyseisen yleissopimuksen muuttamisesta tehdyllä pöytäkirjalla (2), ja erityisesti sen 6 a artiklan toisen kohdan,
   ottavat huomioon hallintoneuvoston laatiman ehdotuksen ja ovat kuulleet yhteistä valvontaviranomaista,
   sekä katsovat seuraavaa:

               (1)

               Neuvostossa kokoontuneiden sopimuspuolten tehtävänä on vahvistaa Europol-yleissopimuksen 6 a artiklan soveltamissäännöt.

               (2)

               Tekemällä tämän päätöksen sopimuspuolet noudattavat yksilöiden suojelusta henkilötietojen automaattisessa tietojenkäsittelyssä 28 päivänä tammikuuta 1981 tehtyyn Euroopan neuvoston yleissopimukseen perustuvia velvoitteitaan.

               (3)

               Sopimuspuolet ottavat myös huomioon Euroopan neuvoston ministerikomitean 17 päivänä syyskuuta 1987 antaman suosituksen R(87) 15 henkilötietojen käytön sääntelemisestä poliisin toiminnassa,

         OVAT PÄÄTTÄNEET SEURAAVAA:
   1 artikla
   Määritelmät
   Tässä päätöksessä tarkoitetaan

               a)

               ’henkilötiedoilla’ kaikkia tietoja, jotka liittyvät tunnistettuun tai tunnistettavissa olevaan luonnolliseen henkilöön: tunnistettavissa olevana pidetään henkilöä, joka voidaan suoraan tai epäsuorasti tunnistaa, erityisesti henkilönumeron taikka yhden tai useamman hänelle tunnusomaisen fyysisen, fysiologisen, psyykkisen, taloudellisen, kulttuurillisen tai sosiaalisen tekijän perusteella;

               b)

               ’henkilötietojen käsittelyllä’ (’käsittely’) kaikenlaisia sellaisia toimintoja tai toimintojen kokonaisuuksia, joita kohdistetaan henkilötietoihin joko automaattisen tietojenkäsittelyn avulla tai manuaalisesti, kuten kerääminen, tallentaminen, järjestäminen, säilyttäminen, muokkaaminen tai muuttaminen, haku, kysely, käyttö, luovuttaminen siirtämällä, levittämällä tai asettamalla muutoin saataville, yhteensovittaminen tai yhdistäminen sekä suojaaminen, poistaminen tai tuhoaminen;

               c)

               ’atk-tietojärjestelmällä’ Europol-yleissopimuksen 6 artiklan 1 kohdassa tarkoitettua järjestelmää;

               d)

               ’tietojärjestelmällä’ Europol-yleissopimuksen 7 artiklan 1 kohdassa tarkoitettua järjestelmää;

               e)

               ’analyysitietokannalla’ Europol-yleissopimuksen 10 artiklan 1 kohdassa tarkoitettua analyysiä varten perustettua tietokantaa;

               f)

               ’jäsenvaltiolla’ Europol-yleissopimuksen sopimuspuolta;

               g)

               ’kolmannella osapuolella’ Europol-yleissopimuksen 10 artiklan 4 kohdassa tarkoitettua kolmatta valtiota tai tahoa;

               h)

               ’asianmukaisesti valtuutetulla Europolin työntekijällä’ Europolin työntekijää, jonka Europolin johto on määrännyt käsittelemään tämän päätöksen mukaisesti tallennettuja henkilötietoja.

         2 artikla
   Soveltamisala
   Tätä päätöstä sovelletaan niihin henkilötietoihin, jotka on toimitettu Europolille sen selvittämiseksi, onko kyseisillä tiedoilla merkitystä sen tehtävien hoitamiselle ja voidaanko ne tallentaa johonkin sen tietojärjestelmistä, lukuun ottamatta seuraavia tietoja:

               a)

               tietojärjestelmään Europol-yleissopimuksen 9 artiklan 1 kohdan nojalla tallennetut henkilötiedot;

               b)

               jäsenvaltion tai kolmannen osapuolen tarjoamat henkilötiedot, jotka on tarkoitus lisätä tiettyyn analyysitietokantaan, sekä analyysitietokantaan Europol-yleissopimuksen 10 artiklan mukaisesti tallennetut henkilötiedot.

         3 artikla
   Pääsy tietoihin ja tietojen käyttö
   1.   Vain asianmukaisesti valtuutetuilla Europolin työntekijöillä on pääsy Europolin tämän päätöksen nojalla käsittelemiin henkilötietoihin.
   2.   Europolin tämän päätöksen nojalla käsittelemiä henkilötietoja voidaan käyttää vain sen selvittämiseen, onko kyseisillä tiedoilla merkitystä Europolin tehtävien hoitamiselle ja voidaanko ne tallentaa sen tietojärjestelmään, sanotun kuitenkaan rajoittamatta Europol-yleissopimuksen 13 artiklan soveltamista.
   4 artikla
   Henkilötietojen suojaa ja tietoturvallisuutta koskevat säännöt
   1.   Käsitellessään henkilötietoja tämän päätöksen nojalla Europolin on noudatettava Europol-yleissopimuksessa määrättyjä henkilötietojen suojaa ja tietoturvallisuutta koskevia sääntöjä, erityisesti 14 artiklan 3 kohtaa, 16 ja 25 artiklaa sekä niiden soveltamiseksi hyväksyttyjä sääntöjä.
   2.   Jos Europol päättää lisätä tiedot tietojärjestelmään tai poistaa tai tuhota ne, sen on ilmoitettava asiasta tiedot toimittaneelle jäsenvaltiolle tai kolmannelle osapuolelle.
   5 artikla
   Tietojen säilyttämisen määräaika
   1.   Päätös henkilötietojen käyttämisestä 3 artiklan 2 kohdan mukaisesti on tehtävä mahdollisimman nopeasti ja joka tapauksessa viimeistään kuuden kuukauden kuluttua siitä, kun Europol on vastaanottanut tiedot.
   2.   Jos päätöstä ei ole tehty kuuden kuukauden määräajan päättyessä, kyseiset henkilötiedot poistetaan tai tuhotaan ja asiasta ilmoitetaan tiedot toimittaneelle jäsenvaltiolle tai kolmannelle osapuolelle.
   6 artikla
   Vastuu
   1.   Europol vastaa tämän päätöksen 3, 4 ja 5 artiklan noudattamisen varmistamisesta.
   2.   Ennen kuin Europol aloittaa tietojen käsittelyn tämän päätöksen nojalla, se ilmoittaa hallintoneuvostolle ja yhteiselle valvontaviranomaiselle, miten se aikoo toteuttaa tämän vastuun.
   7 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 12 päivänä kesäkuuta 2007.

            Neuvoston puolesta

            Puheenjohtaja

         W. SCHÄUBLE

      (1)  EYVL C 316, 27.11.1995, s. 2.

      (2)  EUVL C 2, 6.1.2004, s. 1.


Avis juridique important

|

32003D0022(01)

2004/48/EY: Euroopan keskuspankin päätös, tehty 18 päivänä joulukuuta 2003, rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen tehdyn päätöksen EKP/2001/16 1 artiklan f alakohdan muuttamisesta (EKP/2003/22)

Virallinen lehti nro L 009 , 15/01/2004 s. 0039 - 0039

Euroopan keskuspankin päätös,tehty 18 päivänä joulukuuta 2003,rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen tehdyn päätöksen EKP/2001/16 1 artiklan f alakohdan muuttamisesta(EKP/2003/22)(2004/48/EY)EUROOPAN KESKUSPANKIN NEUVOSTO, jokaottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 32 artiklan,ottaa huomioon rahaliittoon osallistuvien jäsenvaltioiden kansallisten keskuspankkien rahoitustulon jakamisesta tilikaudesta 2002 alkaen 6 päivänä joulukuuta 2001 tehdyn päätöksen EKP/2001/16(1),sekä katsoo seuraavaa:(1) Päätöksen EKP/2001/16 1 artiklan f alakohdassa määritellään "merkityn pääoman jakoperuste" viittaamalla kansallisten keskuspankkien prosenttiosuuksista Euroopan keskuspankin pääoman jakoperusteessa 1 päivänä joulukuuta 1998 tehtyyn päätökseen EKP/1998/13(2).(2) Kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa 18 päivänä joulukuuta tehdyllä päätöksellä EKP/2003/17(3) kumotaan päätös EKP/1998/13 1 päivästä tammikuuta 2004 ja vahvistetaan kansallisille keskuspankeille uudet painoarvot Euroopan keskuspankin (EKP) pääoman jakoperusteessa (jäljempänä "painoarvot").(3) Päätöksen EKP/2001/16 1 artiklan f alakohtaa on muutettava vastaavasti niiden jäsenvaltioiden kansallisten keskuspankkien rahoitustulon jakamiseksi, jotka ovat ottaneet euron käyttöön tilikaudesta 2004 alkaen. Tällä muutoksella pitäisi ottaa käyttöön yleinen käsitteen "merkityn pääoman jakoperuste" määritelmä, jotta vältettäisiin jatkossa se, että päätöstä EKP/2001/16 joudutaan muuttamaan joka kerta, kun EKP:n pääoman jakoperustetta tarkistetaan.(4) Jotta EKP:n sen vuoden ensimmäisen neljänneksen aikana ansaitsema tulo, josta alkaen kulloistakin viiden vuoden välein tehtävää tarkistusta sovelletaan, ja kyseisen neljänneksen lopussa jaettava EKP:n tulo vastaisivat toisiaan, on välttämätöntä tehdä poikkeus päätöksen EKP/2001/16 2 artiklan 1 kohdan ensimmäisestä alakohdasta sen varmistamiseksi, että myös kyseiseen neljännekseen kuuluvassa tammikuussa ansaittu tulo lasketaan uusien painoarvojen perusteella,ON TEHNYT TÄMÄN PÄÄTÖKSEN:1 artiklaPäätökseen EKP/2001/16 tehtävät muutoksetPäätöstä EKP/2001/16 muutetaan seuraavasti:1) Päätöksen 1 artiklan f alakohta korvataan seuraavasti:"f) 'merkityn pääoman jakoperusteella' kansallisten keskuspankkien (prosenttimääräisiä) osuuksia EKP:n merkitystä pääomasta, jotka saadaan soveltamalla kansallisiin keskuspankkeihin niiden painoarvoa perussäännön 29.1 artiklassa tarkoitetussa jakoperusteessa, sellaisena kuin sitä sovelletaan kyseisen tilikauden osalta."2) Päätöksen 2 artiklan 1 kohtaan lisätään seuraava alakohta:"Sinä ensimmäisenä vuonna, josta alkaen kulloistakin viiden vuoden välein tehtävää tarkistusta sovelletaan perussäännön 29.3 artiklan mukaisesti, liikkeeseen laskettuihin euroseteleihin liittyvät eurojärjestelmän sisäiset saldot lasketaan tammikuun 1 päivän ja 31 päivän väliseltä ajanjaksolta tarkistetun merkityn jakoperusteen mukaisesti, ja sitä sovelletaan euroseteleiden liikkeeseenlaskujen kokonaismäärien saldoihin edellisen vuoden 31 päivänä joulukuuta."2 artiklaLoppusäännökset1. Tämä päätös tulee voimaan 1 päivänä tammikuuta 2004.2. Tämä päätös julkaistaan Euroopan unionin virallisessa lehdessä.Tehty Frankfurt am Mainissa 18 päivänä joulukuuta 2003.EKP:n neuvoston puolestaJean-Claude Trichet(1) EYVL L 337, 20.12.2001, s. 55.(2) EYVL L 125, 19.5.1999, s. 33.(3) Ks. tämän virallisen lehden sivu 27.


Avis juridique important

|

31999D0468

1999/468/EY: Neuvoston päätös, tehty 28 päivänä kesäkuuta 1999, menettelystä komissiolle siirrettyä täytäntöönpanovaltaa käytettäessä

Virallinen lehti nro L 184 , 17/07/1999 s. 0023 - 0026

NEUVOSTON PÄÄTÖS,tehty 28 päivänä kesäkuuta 1999,menettelystä komissiolle siirrettyä täytäntöönpanovaltaa käytettäessä(1)(1999/468/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 202 artiklan kolmannen luetelmakohdan,ottaa huomioon komission ehdotuksen(2),ottaa huomioon Euroopan parlamentin lausunnon(3),sekä katsoo seuraavaa:1) neuvoston on hyväksymissään säädöksissä siirrettävä komissiolle toimivalta antamiensa säädösten täytäntöönpanoon. Neuvosto voi asettaa tiettyjä ehtoja tämän toimivallan käytölle; se voi lisäksi perustelluissa erityistapauksissa pidättää itselleen oikeuden käyttää välitöntä täytäntöönpanotoimivaltaa,2) neuvosto teki 13 päivänä heinäkuuta 1987 päätöksen 87/373/ETY menettelystä komissiolle siirrettyä täytäntöönpanovaltaa käytettäessä(4); kyseisellä päätöksellä säädettiin tällaista toimivaltaa käytettäessä noudatettavien menettelyjen rajoitetusta määrästä,3) Amsterdamin sopimuksen tehneen hallitustenvälisen konferenssin päätösasiakirjaan liitetyssä julistuksessa n:o 31 komissiota kehotetaan antamaan neuvoston käsiteltäväksi ehdotus päätöksen 87/373/ETY muuttamisesta,4) sen sijaan, että päätöstä 87/373/ETY olisi muutettu, on selkeyden vuoksi pidetty tarkoituksenmukaisempana korvata se uudella päätöksellä ja näin ollen kumota päätös 87/373/ETY,5) tämän päätöksen ensimmäisenä tavoitteena on säätää perusteet komiteamenettelyn valinnalle, jotta komiteatyypin valitseminen olisi yhdenmukaisempaa ja ennakoitavampaa, jolloin nämä perusteet eivät kuitenkaan ole sitovia,6) siten olisi noudatettava hallintomenettelyä, kun on kyse hallintotoimenpiteistä, esimerkiksi niistä, jotka liittyvät yhteisen maatalous- ja kalastuspolitiikan soveltamiseen tai budjettivaikutuksiltaan huomattavien ohjelmien toteuttamiseen; komission olisi päätettävä tällaisista hallintotoimenpiteistä menettelyllä, jolla taataan päätöksen tekeminen kohtuullisessa ajassa; jos neuvoston käsiteltäväksi kuitenkin saatetaan toimenpiteitä, jotka eivät ole kiireellisiä, komissiolla olisi oltava harkintavalta lykätä toimenpiteen soveltamista,7) sääntelymenettelyä olisi noudatettava, kun on kyse laajakantoisista toimenpiteistä, joilla sovelletaan perussäädösten keskeisiä säännöksiä, mukaan lukien ihmisten, eläinten tai kasvien terveyden tai turvallisuuden suojeluun liittyvät toimenpiteet sekä toimenpiteet, joilla mukautetaan tai ajantasaistetaan tiettyjä perussäädösten vähemmän keskeisiä säännöksiä; tällaisista täytäntöönpanotoimenpiteistä olisi päätettävä tehokkaalla menettelyllä ja siten, että noudatetaan täysimääräisesti komission aloiteoikeutta lainsäädäntöasioissa,8) neuvoa-antavaa menettelyä olisi noudatettava aina, kun se katsotaan soveltuvimmaksi menettelyksi; neuvoa-antavaa menettelyä noudatetaan edelleen tapauksissa, joissa sitä tällä hetkellä sovelletaan,9) tämän päätöksen toisena tavoitteena on yksinkertaistaa komissiolle siirretyn täytäntöönpanovallan käytön edellytyksiä sekä parantaa Euroopan parlamentin osallistumista silloin, kun perussäädös, jossa täytäntöönpanovalta siirretään komissiolle, on annettu perustamissopimuksen 251 artiklassa määrättyä menettelyä noudattaen, tätä varten on pidetty aineellisena supistaa menettelyjen määrää ja mukauttaa niitä kunkin osallistuvan toimielimen toimivallan mukaisesti sekä erityisesti tehdä mahdolliseksi se, että komissio tai neuvosto ottaa huomioon Euroopan parlamentin näkemykset silloin kun Euroopan parlamentti katsoo, että sääntelymenettelyn mukaisesti komitealle annettu ehdotus toimenpiteeksi tai neuvostolle annettu ehdotus ylittää perussäädöksessä säädetyn täytäntöönpanovallan,10) tämän päätöksen kolmantena tavoitteena on parantaa Euroopan parlamentin tiedonsaantia säätämällä, että komission olisi tiedotettava sille säännöllisesti komiteoiden työstä ja toimitettava sille komiteoiden toimintaan liittyviä asiakirjoja sekä tiedotettava Euroopan parlamentille kaikista neuvostolle toimittamistaan toteutettavista toimenpiteistä ja toimenpide-ehdotuksista,11) tämän päätöksen neljäntenä tavoitteena on parantaa yleisön tiedonsaantia komiteamenettelyistä ja säätää sitä varten komissioon sovellettavien, yleisön tiedonsaantioikeutta koskevien periaatteiden ja edellytysten soveltamisesta komiteoiden asiakirjoihin, komissiota täytäntöönpanovallan käytössä avustavien komiteoiden luettelon ja komiteoiden työskentelyä käsittelevän vuosikertomuksen julkaisemisesta sekä kaikkien Euroopan parlamentille toimitettujen, komiteoita koskevien asiakirjojen viitetietojen julkisesta rekisteristä,12) tämä päätös ei vaikuta millään tavalla perustamissopimuksissa määrättyjen yhteisen kauppapolitiikan ja kilpailusääntöjen soveltamiseksi luotuihin erityisiin komiteamenettelyihin, jotka eivät tällä hetkellä perustu päätökseen 87/373/ETY,ON PÄÄTTÄNYT SEURAAVAA:1 artiklaLukuun ottamatta niitä perusteltuja erityistapauksia, joissa perussäädöksessä pidätetään neuvostolle oikeus käyttää tiettyä välitöntä täytäntöönpanovaltaa, täytäntöönpanovalta siirretään komissiolle perussäädöksen asiaa koskevien säännösten mukaisesti. Näissä säännöksissä on täsmennettävä siirretyn toimivallan keskeinen sisältö.Kun täytäntöönpanotoimenpiteistä on perussäädöksen mukaan päätettävä erityisiä menettelyjä noudattaen, on menettelyjen oltava 3, 4, 5 ja 6 artiklassa olevien säännösten mukaisia.2 artiklaTäytäntöönpanotoimenpiteitä koskevien päätösten tekemismenettelyä valittaessa noudatetaan seuraavia perusteita:a) Hallintotoimenpiteistä, esimerkiksi niistä, jotka liittyvät yhteisen maatalous- ja kalastuspolitiikan soveltamiseen tai budjettivaikutuksiltaan huomattavien ohjelmien toteuttamiseen, olisi päätettävä hallintomenettelyä noudattaen.b) Laajakantoisista toimenpiteistä, joilla sovelletaan perussäädösten keskeisiä säännöksiä, mukaan lukien ihmisten, eläinten tai kasvien terveyden tai turvallisuuden suojeluun liittyvät toimenpiteet, olisi päätettävä sääntelymenettelyä noudattaen.Kun perussäädöksessä säädetään, että tiettyjä vähemmän keskeisiä säännöksiä voidaan mukauttaa tai ajantasaistaa täytäntöönpanomenettelyllä, olisi näistä toimenpiteistä päätettävä sääntelymenettelyä noudattaen.c) Neuvoa-antavaa menettelyä käytetään aina, kun se katsotaan soveltuvimmaksi menettelyksi, tämän kuitenkaan rajoittamatta a ja b alakohdan soveltamista.3 artiklaNeuvoa-antava menettely1. Komissiota avustaa neuvoa-antava komitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan.3. Lausunto merkitään pöytäkirjaan. Lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.4. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon.4 artiklaHallintomenettely1. Komissiota avustaa hallintokomitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää toimenpiteistä, joita sovelletaan välittömästi, tämän kuitenkaan rajoittamatta 8 artiklan soveltamista. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista kussakin perussäädöksessä säädetyllä määräajalla, joka ei missään tapauksessa saa olla pitempi kuin kolme kuukautta ilmoituksen tekopäivästä.4. Neuvosto voi määräenemmistöllä päättää asiasta toisin 3 kohdassa tarkoitetun määräajan kuluessa.5 artiklaSääntelymenettely1. Komissiota avustaa sääntelykomitea, joka muodostuu jäsenvaltioiden edustajista ja jonka puheenjohtajana on komission edustaja.2. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.3. Komissio päättää suunnitelluista toimenpiteistä, jos ne ovat komitean lausunnon mukaiset, tämän kuitenkaan rajoittamatta 8 artiklan soveltamista.4. Jos toimenpiteet eivät ole komitean lausunnon mukaisia tai jos lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä ja antaa siitä tiedon Euroopan parlamentille.5. Jos Euroopan parlamentti katsoo, että komission perustamissopimuksen 251 artiklassa määrättyä menettelyä noudattaen annetun perussäädöksen nojalla tekemä ehdotus ylittää perussäädöksessä annetun täytäntöönpanovallan, se ilmoittaa neuvostolle kantansa.6. Neuvosto voi tällaisen kannan asianmukaisesti huomioon ottaen tehdä määräenemmistöllä päätöksen ehdotuksesta määräajassa, josta on säädettävä erikseen kussakin perussäädöksessä ja joka ei missään tapauksessa saa olla pidempi kuin kolme kuukautta päivästä, jona asia on tullut vireille neuvostossa.Jos neuvosto on tässä määräajassa ilmaissut määräenemmistöllä vastustavansa ehdotusta, komissio tarkastelee sitä uudelleen. Se voi tehdä neuvostolle muutetun ehdotuksen, tehdä ehdotuksensa uudelleen tai antaa perustamissopimukseen perustuvan säädösehdotuksen.Jos neuvosto ei ole tässä määräajassa antanut ehdotettua täytäntöönpanosäädöstä eikä ilmoittanut vastustavansa ehdotusta täytäntöönpanotoimenpiteiksi, komissio antaa ehdotetun täytäntöönpanosäädöksen.6 artiklaSuojamenettelySeuraavaa menettelyä voidaan soveltaa silloin, kun perussäädöksessä annetaan komissiolle toimivalta päättää suojatoimenpiteistä:a) Komissio ilmoittaa neuvostolle ja jäsenvaltioille jokaisesta suojatoimenpiteitä koskevasta päätöksestä. Voidaan säätää, että komissio ennen tällaisen päätöksen tekemistä neuvottelee jäsenvaltioiden kanssa kutakin tapausta varten säädettävää menettelyä noudattaen.b) Jokainen jäsenvaltio voi saattaa komission päätöksen neuvoston käsiteltäväksi määräajassa, josta on säädettävä kyseisessä perussäädöksessä.c) Neuvosto voi määräenemmistöllä päättää asiasta toisin määräajassa, josta on säädettävä kyseisessä perussäädöksessä. Vaihtoehtoisesti perussäädöksessä voidaan säätää, että neuvosto voi määräenemmistöllä vahvistaa, muuttaa tai kumota komission päätöksen ja että, jos neuvosto ei ole ratkaissut asiaa edellä tarkoitetun määräajan kuluessa, komission päätös katsotaan kumotuksi.7 artikla1. Kukin komitea vahvistaa työjärjestyksensä puheenjohtajansa ehdotuksesta Euroopan yhteisöjen virallisessa lehdessä julkaistavan työjärjestyksen mallin pohjalta.Nykyiset komiteat mukauttavat tarvittaessa työjärjestyksensä työjärjestyksen malliin.2. Komissioon sovellettavia, yleisön oikeutta tutustua asiakirjoihin koskevia periaatteita ja edellytyksiä sovelletaan komiteoihin.3. Komissio tiedottaa Euroopan parlamentille säännöllisesti komiteoiden työstä. Tässä tarkoituksessa sille lähetetään komiteoiden kokousten esityslistat, komiteoille toimitetut ehdotukset perustamissopimuksen 251 artiklassa määrättyä menettelyä noudattaen annettujen säädösten täytäntöönpanotoimiksi, äänestystulokset, yhteenveto kokouspöytäkirjoista sekä luettelot viranomaisista ja organisaatioista, joihin jäsenvaltioiden edustajikseen asettamat henkilöt kuuluvat. Euroopan parlamentille tiedotetaan myös kaikista komission neuvostolle toimittamista toteutettavista toimenpiteistä ja toimenpide-ehdotuksista.4. Komissio julkaisee kuuden kuukauden kuluessa tämän päätöksen voimaantulopäivästä Euroopan yhteisöjen virallisessa lehdessä luettelon kaikista komissiota täytäntöönpanovallan käytössä avustavista komiteoista. Luettelossa mainitaan kunkin komitean osalta perussäädös (perussäädökset), jonka (joiden) mukaisesti komitea on perustettu. Vuodesta 2000 alkaen komissio julkaisee lisäksi vuosikertomuksen komiteoiden työskentelystä.5. Kaikkiin Euroopan parlamentille 3 kohdan mukaisesti lähetettyihin asiakirjoihin liittyvät viitetiedot julkistetaan rekisterissä, jonka komissio perustaa vuonna 2001.8 artiklaJos Euroopan parlamentti ilmaisee perustellulla päätöslauselmalla, että hyväksyttäväksi aiottu ehdotus täytäntöönpanotoimenpiteiksi, joka on 251 artiklan mukaisesti annetun perussäädöksen nojalla jätetty komitean käsiteltäväksi, ylittää perussäädöksessä säädetyn täytäntöönpanovallan, komissio tarkastelee ehdotusta uudelleen. Päätöslauselman huomioon ottaen ja käynnissä olevan menettelyn määräaikoja noudattaen komissio voi joko tehdä komitealle uuden ehdotuksen toimenpiteiksi, jatkaa menettelyä tai antaa Euroopan parlamentille ja neuvostolle perustamissopimukseen perustuvan ehdotuksen.Komissio ilmoittaa Euroopan parlamentille ja komitealle toimista, joita se aikoo toteuttaa Euroopan parlamentin päätöslauselman johdosta sekä menettelynsä perustelut.9 artiklaKumotaan päätös 87/373/ETY.10 artiklaTämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Luxemburgissa 28 päivänä kesäkuuta 1999.Neuvoston puolestaM. NAUMANNPuheenjohtaja(1) Täten ilmoitetaan, että tähän päätökseen liittyvät neuvoston pöytäkirjaan merkityt kolme lausumaa ovat Euroopan yhteisöjen virallisessa lehdessä EYVL C 203, 17.7.1999, s. 1.(2) EYVL C 279, 8.9.1998, s. 5.(3) Lausunto annettu 6. toukokuuta 1999 (ei vielä julkaistu virallisessa lehdessä).(4) EYVL L 197, 18.7.1987, s. 33.


title: Neuvoston päätös, tehty  10 päivänä huhtikuuta 2006 , Kansainvälisen rikostuomioistuimen ja Euroopan unionin välisen yhteistyö- ja avunantosopimuksen tekemisestä

text:
               28.4.2006

               FI

               Euroopan unionin virallinen lehti

               L 115/49

         NEUVOSTON PÄÄTÖS,
   tehty 10 päivänä huhtikuuta 2006,
   Kansainvälisen rikostuomioistuimen ja Euroopan unionin välisen yhteistyö- ja avunantosopimuksen tekemisestä
   (2006/313/YUTP)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Neuvosto päätti 25 päivänä huhtikuuta 2005 pitämässään istunnossa, että puheenjohtajavaltio valtuutetaan korkeana edustajana toimivan pääsihteerin ja tarvittaessa komission avustamana aloittamaan Euroopan unionista tehdyn sopimuksen 24 artiklan mukaisesti neuvottelut yhteistyö- ja avunantosopimuksen tekemiseksi Kansainvälisen rikostuomioistuimen kanssa.

               (2)

               Saatuaan tämän valtuutuksen puheenjohtajavaltio on neuvotellut sopimuksen.

               (3)

               Sopimus olisi hyväksyttävä Euroopan unionin puolesta,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Kansainvälisen rikostuomioistuimen ja Euroopan unionin välinen yhteistyö- ja avunantosopimus.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti.
   3 artikla
   Neuvosto toteaa, että komissio aikoo toiminnassaan pyrkiä sopimuksen tavoitteiden ja painopisteiden saavuttamiseen toteuttamalla tarvittaessa asiaankuuluvia yhteisön toimenpiteitä.
   4 artikla
   Tämä päätös tulee voimaan päivänä, jona se tehdään.
   5 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 10 päivänä huhtikuuta 2006.

            Neuvoston puolesta

            Puheenjohtaja

         U. PLASSNIK

    ---documentbreak---

               28.4.2006

               FI

               Euroopan unionin virallinen lehti

               L 115/50

         SOPIMUS
   kansainvälisen rikostuomioistuimen ja Euroopan unionin välinen yhteistyö- ja avunantosopimus
   KANSAINVÄLINEN RIKOSTUOMIOISTUIN,
   jäljempänä ’tuomioistuin’,
   ja
   EUROOPAN UNIONI,
   jäljempänä ’EU’, jota edustaa Euroopan unionin neuvoston puheenjohtaja,
   jäljempänä ’osapuolet’, jotka
   PITÄVÄT keskeisen tärkeänä ja ensisijaisena oikeusvaltioperiaatteen lujittamista sekä ihmisoikeuksien kunnioittamista ja humanitaarisen oikeuden noudattamista samoin kuin rauhan säilyttämistä ja kansainvälisen turvallisuuden lisäämistä Yhdistyneiden Kansakuntien peruskirjan ja Euroopan unionista tehdyn sopimuksen 11 artiklan mukaisesti,
   TOTEAVAT, että Kansainvälisen rikostuomioistuimen Rooman perussäännön periaatteet ja tuomioistuimen toimintaa ohjaavat periaatteet ovat täysin sopusoinnussa Euroopan unionin periaatteiden ja tavoitteiden kanssa,
   KOROSTAVAT oikeusvaltioperiaatteita noudattavan oikeudenkäytön ja menettelyjen oikeudenmukaisuuden merkitystä erityisesti Rooman perussäännön mukaisten syytetyn oikeuksien osalta,
   TOTEAVAT, että uhreilla ja todistajilla on erityinen asema tuomioistuimessa noudatettavassa menettelyssä ja että on toteutettava erityistoimenpiteitä, joilla taataan heidän turvallisuutensa ja tehokas osallistumisensa Rooman perussäännön mukaisesti,
   PALAUTTAVAT MIELEEN, että Eurooppa-neuvoston 12 päivänä joulukuuta 2003 hyväksymässä Euroopan unionin turvallisuusstrategiassa kannatetaan tehokkaaseen monenvälisyyteen perustuvaa kansainvälistä järjestystä,
   OTTAVAT HUOMIOON Kansainvälisestä rikostuomioistuimesta 16 päivänä kesäkuuta 2003 vahvistetun neuvoston yhteisen kannan 2003/444/YUTP ja sen jatkotoimena toteutettavan neuvoston toimintasuunnitelman sekä erityisesti Kansainvälisen rikostuomioistuimen keskeisen tehtävän sen tuomiovaltaan kuuluvien vakavien rikosten ehkäisemisessä ja vähentämisessä,
   KATSOVAT, että Euroopan unioni on sitoutunut tukemaan Kansainvälisen rikostuomioistuimen tehokasta toimintaa sekä saamaan sille maailmanlaajuista tukea edistämällä mahdollisimman laajaa liittymistä Rooman perussääntöön,
   PALAUTTAVAT MIELEEN, että tätä sopimusta on tulkittava yhdessä Kansainvälisen rikostuomioistuimen Rooman perussäännön sekä oikeudenkäyntimenettelyä ja todistelua koskevien sääntöjen kanssa ja toissijaisena niihin nähden,
   PALAUTTAVAT MIELEEN, että tuomioistuin voi Rooman perussäännön 87 artiklan 6 kohdan mukaisesti pyytää hallitustenvälistä järjestöä antamaan tietoja tai asiakirjoja ja että tuomioistuin voi myös pyytää muuta yhteistyötä ja apua, josta sellaisen järjestön kanssa voidaan sopia ja joka on sen toimivallan tai valtuuksien mukaista,
   KATSOVAT, että tämä sopimus koskee yhteistyötä ja avunantoa Kansainvälisen rikostuomioistuimen ja Euroopan unionin eikä Kansainvälisen rikostuomioistuimen ja Euroopan unionin jäsenvaltioiden välillä,
   KATSOVAT, että Kansainvälisen rikostuomioistuimen ja Euroopan unionin olisi tätä varten yhteisen kannan 2003/444/YUTP ja sen jatkotoimena toteutettavan EU:n toimintasuunnitelman lisäksi sovittava yhteistyön ja avunannon ehdoista,
   OVAT SOPINEET SEURAAVAA:
   1 artikla
   Sopimuksen tarkoitus
   Tässä sopimuksessa, jonka ovat tehneet Euroopan unioni, jäljempänä ’EU’, Euroopan unionista tehdyn sopimuksen, jäljempänä ’SEU’, määräysten mukaisesti ja Kansainvälinen rikostuomioistuin, jäljempänä ’tuomioistuin’, Kansainvälisen rikostuomioistuimen Rooman perussäännön, jäljempänä ’perussääntö’, mukaisesti, määritellään EU:n ja tuomioistuimen välisen yhteistyön ja avunannon ehdot.
   2 artikla
   Määritelmät
   1.   Tässä sopimuksessa tarkoitetaan ’EU’:lla Euroopan unionin neuvostoa, jäljempänä 'neuvosto', korkeana edustajana toimivaa pääsihteeriä ja neuvoston pääsihteeristöä sekä Euroopan yhteisöjen komissiota, jäljempänä ’Euroopan komissio’. ’EU’:lla ei tarkoiteta jäsenvaltioita sinällään.
   2.   Tässä sopimuksessa tarkoitetaan ’tuomioistuimella’

               a)

               puheenjohtajistoa;

               b)

               valitusosastoa, oikeudenkäyntiosastoa ja esitutkintaosastoa;

               c)

               syyttäjän toimistoa;

               d)

               kirjaamoa; ja

               e)

               sopimusvaltioiden kokouksen sihteeristöä.

         3 artikla
   Jäsenvaltioiden sopimukset
   1.   Tätä sopimusta, mukaan luettuina sen 11 artiklan nojalla tehdyt sopimukset ja järjestelyt, ei sovelleta tuomioistuimen esittämiin tiedonsaantipyyntöihin, jotka koskevat yksittäisestä jäsenvaltiosta peräisin olevia muita tietoja kuin EU:n asiakirjat, EU:n turvaluokitellut tiedot mukaan luettuina. Tällöin pyynnöt osoitetaan suoraan asianomaiselle jäsenvaltiolle.
   2.   Perussäännön 73 artiklaa sovelletaan tarpeellisin muutoksin pyyntöihin, jotka tuomioistuin esittää tämän sopimuksen nojalla EU:lle.
   4 artikla
   Yhteistyö- ja avunantovelvoite
   EU ja tuomioistuin sopivat, että ne tekevät velvollisuuksiensa hoitamista helpottaakseen tarvittaessa läheistä yhteistyötä keskenään ja kuulevat toisiaan yhteistä etua koskevissa asioissa tämän sopimuksen määräysten mukaisesti noudattaen samalla täysimääräisesti SEU:n ja perussäännön määräyksiä. Tämän yhteistyö- ja avunantovelvoitteen täyttämisen helpottamiseksi osapuolet sopivat luovansa asianmukaiset säännölliset yhteydet tuomioistuimen ja EU:n tuomioistuinta varten perustuvan yhteyspisteen välille.
   5 artikla
   Kokouksiin osallistuminen
   EU voi kutsua tuomioistuimen EU:n toimesta järjestettäviin kokouksiin ja konferensseihin, joissa käsitellään tuomioistuinta koskettavia asioita, avustaakseen tuomioistuimen tuomiovaltaan kuuluvien asioiden hoidossa.
   6 artikla
   Perussäännön perustana olevien arvojen edistäminen
   EU ja tuomioistuin tekevät tarvittaessa yhteistyötä toteuttamalla aloitteita, joilla edistetään perussäännön ja siihen liittyvien asiakirjojen mukaisten periaatteiden, arvojen ja määräysten laajempaa hyväksymistä.
   7 artikla
   Tietojenvaihto
   1.   EU ja tuomioistuin varmistavat niin laajasti kuin on mahdollista ja toteutettavissa, että yhteistä etua koskevia tietoja ja asiakirjoja vaihdetaan säännöllisesti perussäännön sekä oikeudenkäyntimenettelyä ja todistelua koskevien sääntöjen mukaisesti.
   2.   EU sitoutuu, ottaen asianmukaisesti huomioon SEU:n mukaiset velvoitteensa ja toimivaltuutensa, tekemään yhteistyötä tuomioistuimen kanssa ja toimittamaan tuomioistuimelle sellaisia hallussaan olevia tietoja tai asiakirjoja, joita tuomioistuin voi pyytää perussäännön 87 artiklan 6 kohdan nojalla.
   3.   EU voi omasta aloitteestaan ja SEU:n mukaisesti toimittaa tietoja tai asiakirjoja, joilla voi olla merkitystä tuomioistuimen työskentelylle.
   4.   Tuomioistuimen kirjaaja toimittaa perussäännön sekä oikeudenkäyntimenettelyä ja todistelua koskevien sääntöjen mukaisesti tuomioistuimelle annettuja lausumia, suullisia käsittelyjä, tuomioita ja määräyksiä koskevia tietoja ja asiakirjoja, joilla voi olla merkitystä EU:lle.
   8 artikla
   Turvallisuuden tai suojan takaaminen
   Mikäli tämän sopimuksen mukainen yhteistyö, tietojen tai asiakirjojen luovuttaminen mukaan luettuna, voisi vaarantaa EU:n nykyisen tai entisen henkilöstön turvallisuuden tai suojan taikka muutoin heikentää EU:n operaatioiden tai toimien turvallisuutta tai asianmukaista toteuttamista, tuomioistuin voi erityisesti EU:n pyynnöstä määrätä asianmukaisia suojatoimenpiteitä.
   9 artikla
   Turvaluokitellut tiedot
   Säännökset EU:n turvaluokiteltujen tietojen luovuttamisesta jollekin tuomioistuimen elimelle ovat tämän sopimuksen liitteessä, joka on sen erottamaton osa.
   10 artikla
   Euroopan unionin henkilöstön antamat todistajanlausunnot
   1.   Jos tuomioistuin pyytää EU:n virkamiehen tai EU:n muuhun henkilöstöön kuuluvan jäsenen todistajanlausuntoa, EU sitoutuu tekemään täysimääräistä yhteistyötä tuomioistuimen kanssa sekä, SEU:n mukaiset velvoitteensa ja toimivaltuutensa sekä niitä koskevat säännöt asianmukaisesti huomioon ottaen, tarvittaessa toteuttamaan kaikki tarvittavat toimenpiteet, jotta tuomioistuin voi kuulla kyseisen henkilön todistajanlausunnon, erityisesti luopumalla tämän salassapitovelvollisuudesta.
   2.   Edellä 8 artiklaan viitaten osapuolet katsovat, että suojatoimenpiteitä saatetaan tarvita siinä tapauksessa, että EU:n virkamieheltä tai EU:n muuhun henkilöstöön kuuluvalta jäseneltä pyydetään todistajanlausuntoa tuomioistuimessa.
   3.   EU:lla on oikeus nimetä edustaja, joka avustaa tuomioistuimessa todistajana esiintyvää EU:n virkamiestä tai EU:n muuhun henkilöstöön kuuluvaa jäsentä, jollei perussäännöstä tai oikeudenkäyntimenettelyä ja todistelua koskevista säännöistä muuta johdu.
   11 artikla
   Euroopan unionin ja syyttäjän välinen yhteistyö
   1.   SEU:ta täysimääräisesti noudattaen

               i)

               EU sitoutuu tekemään yhteistyötä syyttäjän kanssa perussäännön ja oikeudenkäyntimenettelyä ja todistelua koskevien sääntöjen mukaisesti toimittamalla EU:n hallussa olevia lisätietoja syyttäjän niitä pyytäessä;

               ii)

               EU sitoutuu tekemään yhteistyötä syyttäjän kanssa perussäännön 54 artiklan 3 kappaleen c kohdan mukaisesti;

               iii)

               EU tekee perussäännön 54 artiklan 3 kappaleen d kohdan mukaisesti tarvittaessa sellaisia järjestelyjä ja sopimuksia, jotka eivät ole ristiriidassa perussäännön kanssa ja jotka voivat olla tarpeen EU:n ja syyttäjän välisen yhteistyön helpottamiseksi.

         2.   Syyttäjä osoittaa tiedonsaantipyynnöt kirjallisina korkeana edustajana toimivalle pääsihteerille. Korkeana edustajana toimiva pääsihteeri antaa kirjallisen vastauksen viimeistään kuukauden kuluessa.
   3.   EU ja syyttäjä voivat sopia, että EU toimittaa syyttäjälle asiakirjoja tai tietoja luottamuksellisesti ja ainoastaan uuden näytön saamiseksi, ja että tällaisia asiakirjoja tai tietoja ei käsittelyn missään vaiheessa tai sen jälkeen luovuteta tuomioistuimen muille elimille eikä kolmansille osapuolille ilman EU:n suostumusta. Tällöin sovelletaan turvaluokiteltuja tietoja koskevia 9 artiklan sääntöjä.
   12 artikla
   Erioikeudet ja vapaudet
   Jos tuomioistuin aikoo käyttää tuomiovaltaansa henkilöön, jonka epäillään olevan rikosoikeudellisessa vastuussa tuomioistuimen tuomiovaltaan kuuluvasta rikoksesta ja jos tällaiselle henkilölle on myönnetty kansainvälisen oikeuden asiaa koskevien sääntöjen mukaisesti erioikeuksia ja vapauksia, asianomainen EU:n toimielin sitoutuu tekemään täysimääräistä yhteistyötä tuomioistuimen kanssa ja SEU:n mukaiset velvoitteensa ja toimivaltuutensa sekä asiaa koskevat säännöt asianmukaisesti huomioon ottaen tarvittaessa toteuttamaan kaikki tarvittavat toimenpiteet, jotta tuomioistuin voi käyttää tuomiovaltaansa, erityisesti luopumalla kaikista tällaisista kansainvälisen oikeuden asiaa koskevien sääntöjen mukaisista erioikeuksista ja vapauksista.
   13 artikla
   Henkilöstöjärjestelyt
   Perussäännön 44 artiklan 4 kappaleen mukaisesti EU ja tuomioistuin päättävät yhdessä tapauskohtaisesti, missä poikkeustapauksessa tuomioistuin voi ottaa palvelukseensa asiantuntevaa, EU:n tarjoamaa ja maksutta työskentelevää henkilökuntaa avustamaan minkä tahansa tuomioistuimen elimen työssä.
   14 artikla
   Palvelut ja laitteet
   EU toimittaa tuomioistuimelle tämän pyynnöstä tarvittavia laitteita ja palveluita, muun muassa kenttätason tukea edellyttäen, että niitä on saatavilla. EU:n tarjoamien laitteiden, palvelujen tai tuen toimittamista koskevista ehdoista sovitaan etukäteen asianmukaisin järjestelyin.
   15 artikla
   Koulutus
   EU pyrkii tarvittaessa ja tuomioistuinta kuullen tukemaan tuomareiden, syyttäjien ja virkamiesten koulutusta ja avustamista sekä antamaan neuvoja tuomioistuimen toimintaan liittyvissä asioissa.
   16 artikla
   Kirjeenvaihto
   1.   Tätä sopimusta sovellettaessa

               a)

               EU:n osalta
               kaikki kirjeenvaihto osoitetaan neuvostolle seuraavaan osoitteeseen:

                           Council of the European Union

                           Chief Registry Officer

                           Rue de la Loi / Wetstraat, 175

                           B-1048 Brussels

                     ;
               neuvoston ylikirjaaja (Chief Registry Officer) toimittaa kaiken kirjeenvaihdon edelleen jäsenvaltioille, Euroopan komissiolle ja EU:n tuomioistuinta varten perustamalle yhteyspisteelle, jollei 2 kohdasta muuta johdu;

               b)

               tuomioistuimen osalta
               kaikki kirjeenvaihto osoitetaan kirjaajalle tai syyttäjälle tilanteen mukaan.

         2.   Poikkeuksellisesti voidaan toiselta osapuolelta saatu kirjeenvaihto, joka vain tietyillä kyseisen osapuolen toimivaltaisilla virkamiehillä, elimillä tai yksiköillä on oikeus saada käyttöönsä, operatiivisista syistä osoittaa tietyille toisen osapuolen toimivaltaisille virkamiehille, elimille tai yksiköille, jotka on erikseen nimetty vastaanottajiksi, ja antaa se vain näiden yksinomaiseen käyttöön, ottaen huomioon näiden toimivaltuudet ja tiedonsaantitarve. EU:n osalta tällainen kirjeenvaihto toimitetaan neuvoston ylikirjaajan toimiston välityksellä.
   17 artikla
   Täytäntöönpano
   1.   Syyttäjän toimisto ja tuomioistuimen kirjaamo sekä neuvoston ja Euroopan komission pääsihteerit valvovat tämän sopimuksen täytäntöönpanoa kukin oman toimivaltansa mukaisesti.
   2.   Tuomioistuin ja EU voivat tehdä tämän sopimuksen täytäntöön panemiseksi asianmukaisiksi katsomiaan järjestelyjä.
   18 artikla
   Erimielisyyksien ratkaiseminen
   Kaikki tämän sopimuksen tulkintaa tai soveltamista koskevat erimielisyydet EU:n ja tuomioistuimen välillä käsitellään osapuolten välisissä neuvotteluissa.
   19 artikla
   Voimaantulo ja tarkistaminen
   1.   Tämä sopimus tulee voimaan sitä päivää seuraavan kuukauden ensimmäisenä päivänä, jona osapuolet allekirjoittavat sen.
   2.   Tätä sopimusta voidaan jommankumman osapuolen pyynnöstä tarkastella uudelleen mahdollisten muutosten harkitsemiseksi. Sitä tarkastellaan uudelleen viimeistään viiden vuoden kuluttua sen voimaantulosta.
   3.   Tämän sopimuksen muutokset tehdään kirjallisesti osapuolten yhteisellä sopimuksella.
   20 artikla
   Irtisanominen
   Osapuoli voi irtisanoa tämän sopimuksen ilmoittamalla siitä kirjallisesti toiselle osapuolelle. Irtisanominen tulee voimaan kuuden kuukauden kuluttua siitä, kun toinen osapuoli on ottanut ilmoituksen vastaan, mutta se ei vaikuta niihin velvoitteisiin, joihin osapuolet jo ovat tämän sopimuksen määräysten mukaisesti sitoutuneet. Erityisesti kaikki turvaluokitellut tiedot, jotka on toimitettu tai vaihdettu tämän sopimuksen nojalla, on edelleen suojattava tämän sopimuksen määräysten mukaisesti.
   TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      Έγινε στο Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilase.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxra jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwutysięcznego szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωοη
         For the European Union
         Pour l'Union européenne
         Per l'Unione europea
         Eiropas Savienības vārdā
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         Por la Corte Penal Internacional
         Za Mezinárodní trestní soud
         For Den Internationale Straffedomstol
         Für den Europäischen Strafgerichtshof
         Rahvusvahelise Kriminaalkohtu nimel
         Για to Διεθνές Ποινικό Δικαστήριο
         For the International Criminal Court
         Pour la Cour Pénale Internationale
         Per la Corte Penale Internazionale
         Starptautiskās Krimināltiesas vārdā
         Tarptautinio baudžiamojo teismo vardu
         A Nemzetközi Büntetőbíróság részéről
         Għall-Qorti Kriminali Internazzjonali
         Voor het Internationaal Strafhof
         W imieniu Międzynarodowego Trybunału Karnego
         Pelo Tribunal Penal Internacional
         Za Medzinárodný trestný súd
         Za Mednarodno Kazensko Sodišče
         Kansainvälisen rikostuomioistuimen puolesta
         För Internationella brottmålsdomstolen

   LIITE

               1.

               Jos perussäännön 34 artiklassa tarkoitettu tuomioistuimen elin pyytää EU:n turvaluokiteltuja tietoja, niitä voidaan luovuttaa vain neuvoston turvallisuussääntöjen (1) mukaisesti.
               Tässä sopimuksessa turvaluokitelluilla tiedoilla tarkoitetaan tietoa (joka voidaan välittää missä tahansa muodossa) tai aineistoa, joka on suojattava luvatonta ilmaisemista vastaan ja jolle on annettu tätä tarkoittava turvaluokitus, jäljempänä 'turvaluokitellut tiedot'.
               Erityisesti:

                           i)

                           tuomioistuin varmistaa, että sille luovutetut EU:n turvaluokitellut tiedot säilyttävät sen turvaluokituksen, jonka EU on niille antanut, ja turvaa tällaiset tiedot neuvoston turvallisuussääntöjen edellyttämää suojan tasoa vastaavasti. Tältä osin tuomioistuin varmistaa, että se antaa EU:n edellyttämän suojan 4 kohdan mukaisesti vahvistettavien sääntöjen, toimenpiteiden ja menettelyjen mukaisesti;

                           ii)

                           tuomioistuin saa käyttää luovutettuja EU:n turvaluokiteltuja tietoja ainoastaan niihin tarkoituksiin, joita varten asianomaiset EU:n turvaluokitellut tiedot ja asiakirjat on tuomioistuimelle luovutettu;

                           iii)

                           tuomioistuin ei saa ilman EU:n kirjallista edeltä käsin antamaa suostumusta luovuttaa tällaisia tietoja ja asiakirjoja kolmansille osapuolille neuvoston turvallisuussäännöissä tarkoitetun ”luovuttajan suostumus” -periaatteen mukaisesti;

                           iv)

                           tuomioistuin varmistaa, että tutustumisoikeus sille luovutettuihin EU:n turvaluokiteltuihin tietoihin annetaan vain henkilöille, joille se on tehtävien hoitamiseksi tarpeen;

                           v)

                           tuomioistuin varmistaa 4 kohdan mukaisesti objektiivisin perustein luotavien järjestelyjen mukaisesti, että kaikkien henkilöiden, joiden on virkavelvollisuuksiensa hoitamiseksi saatava käyttöönsä CONFIDENTIEL UE -turvaluokan tai sitä korkeamman luokan tietoja tai joilla voi tehtävänsä tai asemansa perusteella olla oikeus saada kyseisiä tietoja käyttöönsä, luotettavuus selvitetään asianmukaisella tavalla, ennen kuin tällaiset tiedot annetaan heidän käyttöönsä;

                           vi)

                           tuomioistuin varmistaa, että kaikille henkilöille, joiden on saatava käyttöönsä tällaisia tietoja, selvitetään ennen EU:n turvaluokiteltujen tietojen luovuttamista ne turvallisuussääntöjen vaatimukset, jotka koskevat heille luovutettavien tietojen turvaluokittelua, ja varmistaa, että he noudattavat niitä;

                           vii)

                           EU:n turvaluokitellut tiedot toimitetaan niiden turvaluokituksen mukaisesti diplomaattipostina, sotilaspostina tai suojattuja posti- tai teleliikennepalveluja käyttäen taikka henkilökohtaisesti kuljetettuina. Tuomioistuin ilmoittaa etukäteen EU:n neuvoston pääsihteeristöön sen elimen nimen ja osoitteen, joka vastaa turvaluokiteltujen tietojen suojaamisesta, ja tarkat osoitteet, joihin tiedot on toimitettava, sekä varmistaa, että vastaanottajien luotettavuus on selvitetty;

                           viii)

                           tuomioistuin varmistaa 4 kohdan mukaisesti luotavien järjestelyjen mukaisesti, että kaikki tilat, alueet, kiinteistöt, toimistot, huoneet, tietoliikenne- ja tietojärjestelmät ja muut vastaavat kohteet, joissa EU:n turvaluokiteltua tietoa säilytetään ja/tai käsitellään, suojataan asianmukaisin fyysisin turvatoimin;

                           ix)

                           tuomioistuin varmistaa, että sille luovutettavat EU:n turvaluokitellut asiakirjat kirjataan vastaanotettaessa erityiseen rekisteriin. Tuomioistuin varmistaa, että tähän erityiseen rekisteriin kirjataan ne jäljennökset, jotka vastaanottaja on mahdollisesti tehnyt tuomioistuimelle luovutetuista EU:n turvaluokitelluista asiakirjoista, niiden lukumäärä ja jakelu. Tuomioistuin ilmoittaa EU:lle ajankohdan, jona kyseiset asiakirjat palautetaan EU:lle, tai toimittaa todistuksen niiden tuhoamisesta;

                           x)

                           tuomioistuin ilmoittaa EU:n neuvoston pääsihteeristölle tapauksista, joissa sille luovutettujen EU:n turvaluokiteltujen tietojen turvallisuus on vaarantunut. Tällöin tuomioistuin käynnistää tutkimukset ja toteuttaa 4 kohdan mukaisesti luotavien järjestelyjen mukaisesti asianmukaiset toimenpiteet tapahtuman toistumisen estämiseksi.

               2.

               Edellä 1 kohtaa sovellettaessa on yleinen luovuttaminen mahdollista ainoastaan, jos osapuolet ovat sopineet menettelyistä tiettyjen tietoryhmien osalta.

               3.

               EU:n turvaluokiteltujen tietojen luokittelua voidaan alentaa tai se voidaan poistaa neuvoston turvallisuussääntöjen mukaisesti ennen tietojen luovuttamista tuomioistuimelle. Vain sellaiset tuomioistuimen henkilökuntaan kuuluvat, joiden luotettavuus on asianmukaisesti selvitetty, saavat tutustua turvaluokiteltuja kansallisia tietoja sisältäviin EU:n turvaluokiteltuihin asiakirjoihin, tai niiden turvaluokitusta voidaan tietojen lähteen antamalla nimenomaisella kirjallisella luvalla alentaa tai se voidaan poistaa ja asiakirjat voidaan luovuttaa tuomioistuimelle.

               4.

               Jäljempänä mainittujen kolmen viranomaisen välille luodaan tämän sopimuksen täytäntöönpanemiseksi turvallisuusjärjestelyt tämän sopimuksen soveltamisalaan kuuluvien turvaluokiteltujen tietojen vastavuoroista suojelua koskevien vaatimusten vahvistamiseksi:

                           a)

                           Tuomioistuimen turvallisuusyksikkö vastaa turvallisuusjärjestelyjen kehittämisestä tuomioistuimelle tämän sopimuksen nojalla annettujen turvaluokiteltujen tietojen suojelemiseksi ja turvaamiseksi.

                           b)

                           EU:n neuvoston pääsihteeristön turvallisuusyksikkö vastaa EU:n neuvoston pääsihteerin johdolla ja puolesta sekä EU:n neuvoston nimissä ja alaisuudessa turvallisuusjärjestelyjen kehittämisestä EU:lle tämän sopimuksen nojalla toimitettujen turvaluokiteltujen tietojen suojelemiseksi ja turvaamiseksi.

                           c)

                           Euroopan komission turvallisuusyksikkö, joka toimii Euroopan komission nimissä ja alaisuudessa, vastaa turvallisuusjärjestelyjen kehittämisestä tämän sopimuksen nojalla toimitettujen tai vaihdettujen turvaluokiteltujen tietojen suojelemiseksi komissiossa ja sen tiloissa.

                           d)

                           EU:n osalta nämä vaatimukset hyväksyy neuvoston turvakomitea.

               5.

               Osapuolet antavat toisilleen apua tämän sopimuksen soveltamisalaan kuuluvien turvaluokiteltujen tietojen suojauksessa sekä yhteistä etua koskevissa asioissa. Turvallisuusjärjestelyjen tehokkuuden arvioimiseksi tämän sopimuksen 4 kohdassa mainitut viranomaiset kuulevat toisiaan turvallisuutta koskevissa kysymyksissä ja tekevät vastavuoroisesti turvatarkastuksia 4 kohdassa määriteltyjen vastuualueidensa puitteissa.

               6.

               Molemmat osapuolet perustavat turvaorganisaation ja laativat turvaohjelmia, jotka perustuvat sellaisiin perusperiaatteisiin ja turvallisuutta koskeviin vähimmäisvaatimuksiin, joita noudatetaan 4 kohdan mukaisesti luotavissa osapuolten turvallisuusjärjestelyissä, jotta varmistetaan, että tämän sopimuksen soveltamisalaan kuuluviin turvaluokiteltuihin tietoihin sovelletaan samantasoista suojaa.

               7.

               Ennen tämän sopimuksen soveltamisalaan kuuluvien turvaluokiteltujen tietojen ensi kertaa tapahtuvaa toimittamista on 4 kohdassa määriteltyjen vastuullisten turvallisuusviranomaisten oltava yhtä mieltä siitä, että vastaanottava osapuoli kykenee suojelemaan ja turvaamaan saamansa tämän sopimuksen soveltamisalaan kuuluvat tiedot tavalla, joka on 4 kohdan mukaisesti luotavien järjestelyjen mukainen.

               8.

               Tämä sopimus ei millään tavoin rajoita EU:n mahdollisuutta antaa tuomioistuimen käyttöön tietoja, joilla on korkein mahdollinen turvaluokitus, edellyttäen, että tuomioistuin takaa niille neuvoston turvallisuussääntöjen edellyttämän suojan tasoa vastaavan suojan.

      (1)  Neuvoston päätös 2001/264/EY, tehty 19 päivänä maaliskuuta 2001, neuvoston turvallisuussääntöjen vahvistamisesta (EYVL L 101, 11.4.2001, s. 1).


title: Neuvoston päätös (YUTP) 2015/959, annettu 19 päivänä kesäkuuta 2015, rajoittavista toimenpiteistä Krimin ja Sevastopolin laittoman liittämisen johdosta annetun neuvoston päätöksen 2014/386/YUTP muuttamisesta

text:
               20.6.2015

               FI

               Euroopan unionin virallinen lehti

               L 156/25

         NEUVOSTON PÄÄTÖS (YUTP) 2015/959,
   annettu 19 päivänä kesäkuuta 2015,
   rajoittavista toimenpiteistä Krimin ja Sevastopolin laittoman liittämisen johdosta annetun neuvoston päätöksen 2014/386/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 23 päivänä kesäkuuta 2014 päätöksen 2014/386/YUTP (1).

               (2)

               Eurooppa-neuvosto päätti 19 päivänä maaliskuuta 2015, että se ei tunnusta Krimin ja Sevastopolin laitonta liittämistä Venäjän federaatioon, tuomitsee sen edelleen ja on jatkossakin sitoutunut tunnustamattomuuspolitiikkansa tinkimättömään täytäntöönpanoon.

               (3)

               Päätöksen 2014/386/YUTP uudelleentarkastelun perusteella rajoittavia toimenpiteitä olisi jatkettava 23 päivään kesäkuuta 2016.

               (4)

               Päätös 2014/386/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2014/386/YUTP 5 artiklan toinen kohta seuraavasti:

      ”Tätä päätöstä sovelletaan 23 päivään kesäkuuta 2016 saakka.”

   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxemburgissa 19 päivänä kesäkuuta 2015.

            Neuvoston puolesta

            Puheenjohtaja

         J. REIRS

      (1)  Neuvoston päätös 2014/386/YUTP, annettu 23 päivänä kesäkuuta 2014, rajoittavista toimenpiteistä Krimin ja Sevastopolin laittoman liittämisen johdosta (EUVL L 183, 24.6.2014, s. 70).


title: 2010/74/: Komission päätös, annettu 4 päivänä helmikuuta 2010 , tieteellis-teknis-taloudellisen kalastuskomitean perustamisesta tehdyn päätöksen 2005/629/EY muuttamisesta

text:
               10.2.2010

               FI

               Euroopan unionin virallinen lehti

               L 37/52

         KOMISSION PÄÄTÖS,
   annettu 4 päivänä helmikuuta 2010,
   tieteellis-teknis-taloudellisen kalastuskomitean perustamisesta tehdyn päätöksen 2005/629/EY muuttamisesta
   (2010/74/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 33 artiklan 1 kohdan,
   sekä katsoo seuraavaa:

               (1)

               Komission päätöksellä 2005/629/EY (2) perustetaan tieteellis-teknis-taloudellinen kalastuskomitea (STECF), joka antaa komissiolle laadukkaita tieteellisiä neuvoja.

               (2)

               Päätöksessä 2005/629/EY vahvistetaan STECF:n jäsenten nimitysmenettelyt, sen jäsenten toimikaudet, ulkopuolisten asiantuntijoiden kutsumiset, työryhmien perustamiset ja STECF:n työjärjestyksen hyväksymismenettelyt. Näitä menettelyjä olisi yksinkertaistettava, jotta hallinnolliset päätökset voidaan tehdä asianmukaisella tasolla.

               (3)

               STECF:n kokouksiin osallistuville STECF:n jäsenille ja ulkopuolisille asiantuntijoille päätöksen 2005/629/EY mukaisesti maksettavia lisäkorvauksia olisi kutsuttava ”palkkioiksi”, jotta ne eivät sekaantuisi komission kutsumille yksityisille asiantuntijoille maksettavaan päivärahaan.

               (4)

               Päätöstä 2005/629/EY olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   Ainoa artikla
   Muutetaan päätös 2005/629/EY seuraavasti:

               1)

               Korvataan 4 artiklan 1 kohta seuraavasti:
               ”1.   Komissio nimittää STECF:n jäsenet soveltuvien ehdokkaiden luettelosta. Luettelo vahvistetaan komission verkkosivuilla julkaistun avoimen kiinnostuksenilmaisupyynnön perusteella.”

               2)

               Korvataan 7 artiklassa ilmaisu ”komission suostumuksella” ilmaisulla ”asiasta vastaavaa komission yksikköä kuultuaan”.

               3)

               Korvataan 8 artiklassa ilmaisu ”komission suostumuksella” ilmaisulla ”asiasta vastaavaa komission yksikköä kuultuaan”.

               4)

               Muutetaan 9 artikla seuraavasti:

                           a)

                           Korvataan otsikko seuraavasti:
                           ”Maksut ja palkkiot”

                           b)

                           Korvataan 1 kohta seuraavasti:
                           ”1.   STECF:n jäsenillä ja ulkopuolisilla asiantuntijoilla on oikeus STECF:n ja työryhmien kokouksiin osallistumisesta maksettavaan palkkioon siten kuin liitteessä vahvistetaan.”

               5)

               Muutetaan 10 artikla seuraavasti:

                           a)

                           Korvataan 1 kohta seuraavasti:
                           ”1.   STECF kuulee asiasta vastaavaa komission yksikköä ennen STECF:n täysistuntojen ja työryhmien kokoontumisten järjestämistä.”

                           b)

                           Korvataan 3 kohta seuraavasti:
                           ”3.   Asiasta vastaavan komission yksikön pyynnöstä STECF:n kokouksiin ja sen työryhmiin voidaan kutsua asiantuntijoita, jotka eivät ole STECF:n jäseniä.”

               6)

               Korvataan 11 artiklan 1 kohdassa ilmaisu, ”jonka komissio hyväksyy” ilmaisulla ”asiasta vastaavaa komission yksikköä kuultuaan”.

               7)

               Korvataan liite tämän päätöksen liitteellä.

      Tehty Brysselissä 4 päivänä helmikuuta 2010.

            Komission puolesta

         José Manuel BARROSO

            Puheenjohtaja

      (1)  EYVL L 358, 31.12.2002, s. 59.

      (2)  EUVL L 225, 31.8.2005, s. 18.

      LIITE

            ”LIITE

               PALKKIOT

            STECF:n jäsenillä ja ulkopuolisilla asiantuntijoilla on oikeus STECF:n toimintaan osallistumisesta maksettavaan palkkioon seuraavasti:

                        —

                        STECF:n täysistuntoihin ja STECF:n työryhmiin osallistuminen

                                    Euroa täydeltä päivältä

                                    STECF:n täysistunnot

                                    STECF:n työryhmät

                                    Puheenjohtaja

                                    300

                                    300

                                    Varapuheenjohtaja (1)

                                    300

                                    0

                                    Muut osanottajat

                                    250

                                    250

                              Jos osallistuminen koskee ainoastaan aamu- tai iltapäivää, palkkio on 50 prosenttia kokopäiväpalkkiosta.

                        —

                        Kertomukset

                                    Euroa

                                    STECF:n lausunnot täysistunnossa tai kirjeenvaihtona (2)

                                    STECF:n täysistuntoja ja työryhmiä edeltävät taustaraportit (3)

                                    Esittelijä

                                    300

                                    300 (4)

         (1)  Koskee ainoastaan STECF:n täysistuntoja.

         (2)  Palkkio maksetaan lausunnon valmistuttua.

         (3)  Tiivistelmät, kyselyt ja taustatiedot.

         (4)  Enintään 15 päivää; palkkion tulisi perustua komission asettamaan ja kirjallisessa sopimuksessa ennalta määrittelemään määräaikaan. Komissio voi kuitenkin lisätä päivien lukumäärää, jos se katsotaan tarpeelliseksi.”


               19.2.2016

               FI

               Euroopan unionin virallinen lehti

               C 65/180

         P7_TA(2013)0236
   Jacek Olgierd Kurskin parlamentaarisen koskemattomuuden pidättämistä koskeva pyyntö
   Euroopan parlamentin päätös 11. kesäkuuta 2013 Jacek Olgierd Kurskin parlamentaarisen koskemattomuuden pidättämistä koskevasta pyynnöstä (2013/2019(IMM))
   (2016/C 065/26)

      Euroopan parlamentti, joka

               —

               ottaa huomioon Puolan tasavallan valtakunnansyyttäjän 16. tammikuuta 2013 välittämän pyynnön Jacek Olgierd Kurskin parlamentaarisen koskemattomuuden pidättämiseksi, joka liittyy keskuspoliisihallinnon ennaltaehkäisevän viraston päällikön poliisilaitoksen ylitarkastajan antamin valtuuksin 2. tammikuuta 2013 esittämään pyyntöön, josta ilmoitettiin täysistunnossa 4. helmikuuta 2013,

               —

               on kuullut Jacek Olgierd Kurskia työjärjestyksen 7 artiklan 3 kohdan mukaisesti,

               —

               ottaa huomioon Euroopan unionin erioikeuksista ja vapauksista tehdyn pöytäkirjan N:o 7 9 artiklan sekä Euroopan parlamentin jäsenten valitsemisesta yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,

               —

               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008, 19. maaliskuuta 2010 sekä 6. syyskuuta 2011 antamat tuomiot (1),

               —

               ottaa huomioon Puolan tasavallan perustuslain 105 artiklan ja parlamentin tai senaatin jäsenen edustajantoimen hoitamisesta 9. toukokuuta 1996 annetun Puolan lain 7 artiklan, 7 b artiklan 1 kohdan ja 7 c artiklan sekä 10 b artiklan,

               —

               ottaa huomioon työjärjestyksen 6 artiklan 2 kohdan ja 7 artiklan,

               —

               ottaa huomioon oikeudellisten asioiden valiokunnan mietinnön (A7-0187/2013),

               A.

               ottaa huomioon, että Puolan tasavallan valtakunnansyyttäjä on pyytänyt Euroopan parlamentin jäsenen Jacek Olgierd Kurskin parlamentaarisen koskemattomuuden pidättämistä väitettyä rikosta koskevien mahdollisten oikeustoimien yhteydessä;

               B.

               ottaa huomioon, että Euroopan unionin erioikeuksista ja vapauksista tehdyssä pöytäkirjassa N:o 7 olevan 9 artiklan mukaan jäsenillä on oman valtionsa alueella sen parlamentin jäsenille myönnetty koskemattomuus;

               C.

               ottaa huomioon, että Puolan tasavallan perustuslain 105 artiklan 2 kohdassa säädetään, että vaalikauden aikana parlamentin jäseniä ei voida asettaa rikosoikeudelliseen vastuuseen ilman parlamentin etukäteen myöntämää lupaa;

               D.

               ottaa huomioon, että Jacek Olgierd Kurskia syytetään 20. toukokuuta 1971 annetun säädöksen, jolla vahvistettiin Puolan rikoslaki, 92 artiklan 1 kohdan mukaisesta liikennerikkomuksesta (Puolan virallinen lehti 2010, N:o 46, kohta 275 muutettuna);

               E.

               panee merkille, että väitetyllä teolla ei ole suoraa ja ilmeistä yhteyttä Jacek Olgierd Kurskille Euroopan parlamentin jäsenenä kuuluvien tehtävien hoitamiseen eikä se liity mielipiteisiin tai äänestyksiin, joita Euroopan parlamentin jäsen on esittänyt tai suorittanut tehtäviään hoitaessaan Euroopan unionin erioikeuksista ja vapauksista tehdyssä pöytäkirjassa N:o 7 olevassa 8 artiklassa tarkoitetulla tavalla;

               F.

               ottaa huomioon, että syytökset eivät selvästikään liity Jacek Olgierd Kurskin asemaan Euroopan parlamentin jäsenenä;

               G.

               katsoo, ettei ole syytä epäillä tarkoitushakuista syytettä (fumus persecutionis);

               1.

               päättää pidättää Jacek Olgierd Kurskin parlamentaarisen koskemattomuuden;

               2.

               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Puolan tasavallan valtakunnansyyttäjälle ja Jacek Olgierd Kurskille.

      (1)  Asia 101/63, Wagner v. Fohrmann ja Krier, tuomio 12.5.1964 (Kok. 1964, s. 387, Kok. Ep. I, s. 203), asia 149/85, Wybot v. Faure ym., tuomio 10.7.1986 (Kok. 1986, s. 2391, Kok. Ep. VIII, s. 729), asia T-345/05, Mote v. parlamentti, tuomio 15.10.2008 (Kok. 2008, s. II-2849), yhdistetyt asiat C-200/07 ja C-201/07, Marra v. De Gregorio ja Clemente, tuomio 21.10.2008 (Kok. 2008, s. I-7929), asia T-42/06, Gollnisch v. parlamentti, tuomio 19.3.2010 (Kok. 2010, s. II-1135) ja asia C-163/10, Patriciello, tuomio 6.9.2011 (Kok. 2011, s. I-7565).


Avis juridique important

|

32002D0653

2002/653/EY: Neuvoston päätös, tehty 12 päivänä heinäkuuta 2002, Euroopan yhteisöjen tuomioistuimen perussäännöstä tehdyn pöytäkirjan muuttamisesta

Virallinen lehti nro L 218 , 13/08/2002 s. 0001 - 0001

Neuvoston päätös,tehty 12 päivänä heinäkuuta 2002,Euroopan yhteisöjen tuomioistuimen perussäännöstä tehdyn pöytäkirjan muuttamisesta(2002/653/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 245 artiklan toisen kohdan,ottaa huomioon yhteisöjen tuomioistuimen 17 päivänä lokakuuta 2001 esittämän pyynnön,ottaa huomioon komission lausunnon(1),ottaa huomioon Euroopan parlamentin lausunnon(2),sekä katsoo seuraavaa:Olisi annettava määräykset kolmansien valtioiden osallistumisesta ennakkoratkaisumenettelyyn yhteisöjen tuomioistuimessa niissä tilanteissa, että tiettyä alaa koskevassa neuvoston ja yhden tai useamman kolmannen valtion välillä tehdyssä sopimuksessa määrätään, että näillä kolmansilla valtioilla on oikeus esittää kirjelmiä tai kirjallisia huomautuksia, silloin kun jonkin jäsenvaltion tuomioistuin esittää yhteisöjen tuomioistuimelle kyseisen sopimuksen soveltamisalaan kuuluvan ennakkoratkaisukysymyksen,ON PÄÄTTÄNYT SEURAAVAA:1 artiklaEuroopan yhteisöjen tuomioistuimen perussäännöstä tehdyn pöytäkirjan 20 artiklaan lisätään kohta seuraavasti: "Jos tiettyä alaa koskevassa neuvoston ja yhden tai useamman kolmannen valtion välillä tehdyssä sopimuksessa määrätään, että kolmansilla valtioilla on oikeus esittää kirjelmiä tai kirjallisia huomautuksia siinä tapauksessa, että jonkin jäsenvaltion tuomioistuin esittää yhteisöjen tuomioistuimelle kyseisen sopimuksen soveltamisalaan kuuluvan ennakkoratkaisukysymyksen, kansallisen tuomioistuimen päätös, joka sisältää tällaisen kysymyksen, annetaan tiedoksi myös asianomaisille kolmansille valtioille, jotka voivat toimittaa yhteisöjen tuomioistuimeen kirjelmiä tai kirjallisia huomautuksia kahden kuukauden kuluessa tästä tiedoksiannosta."2 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 12 päivänä heinäkuuta 2002.Neuvoston puolestaPuheenjohtajaT. Pedersen(1) Lausunto annettu 22. helmikuuta 2002 (ei vielä julkaistu virallisessa lehdessä).(2) Lausunto annettu 14. toukokuuta 2002 (ei vielä julkaistu virallisessa lehdessä).


title: Euroopan keskuspankin päätös (EU) 2017/101, annettu 11 päivänä tammikuuta 2017, katettujen joukkovelkakirjalainojen kolmannen osto-ohjelman toteutuksesta annetun päätöksen EKP/2014/40 muuttamisesta (EKP/2017/2)

text:
               20.1.2017

               FI

               Euroopan unionin virallinen lehti

               L 16/53

         EUROOPAN KESKUSPANKIN PÄÄTÖS (EU) 2017/101,
   annettu 11 päivänä tammikuuta 2017,
   katettujen joukkovelkakirjalainojen kolmannen osto-ohjelman toteutuksesta annetun päätöksen EKP/2014/40 muuttamisesta (EKP/2017/2)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan luettuna yhdessä 3.1 artiklan ensimmäisen luetelmakohdan ja 18.1 artiklan kanssa,
   sekä katsoo seuraavaa:

               (1)

               Päätöksellä EKP/2014/40 (1) perustettIIn katettujen velkakirjalainojen kolmas osto-ohjelma (jäljempänä ’CBPP3-ohjelma’). CBPP3-ohjelma muodostaa yhdessä omaisuusvakuudellisten arvopaperien osto-ohjelman, jälkimarkkinoilla totetutettavan julkisen sektorin omaisuuserien osto-ohjelman ja yrityssektorin osto-ohjelman kanssa laajennetun omaisuuserien osto-ohjelman (jäljempänä ’APP-ohjelma’). APP-ohjelman tarkoituksena on parantaa edelleen rahapolitiikan välittymistä, edistää luotonantoa euroalueen taloudelle, helpottaa kotitalouksien ja yritysten lainanoton ehtoja sekä osaltaan vaikuttaa inflaatiovauhdin palautumiseen tasolle, joka on hintavakauden säilyttämiseen tähtäävän Euroopan keskuspankin (EKP) ensisijaisen tavoitteen mukaisesti keskipitkällä aikavälillä lähellä kahta prosenttia mutta hieman alle sen.

               (2)

               Omaisuuserien ostot APP-ohjelman puitteissa on oikeasuhteinen toimenpide hintakehitysnäkymiin liittyvien riskien pienentämiseksi, sillä se helpottaa edelleen rahatalouden ja rahoitusmarkkinoiden olosuhteita, mukaan lukien euroalueen yritysten ja kotitalouksien lainanoton kannalta merkityksellisiä olosuhteita, ja tukee näin euroalueen kokonaiskulutusta ja kokonaisinvestointeja, mikä viime kädessä vaikuttaa inflaatiovauhdin palautumiseen lähelle kahta prosenttia mutta alle sen keskipitkällä aikavälillä. APP-ohjelma on täysin sopusoinnussa eurojärjestelmän keskuspankeille perussopimuksesta johtuvien velvoitteiden kanssa, mukaan lukien keskuspankkirahoitusta koskeva kielto, eikä se heikennä eurojärjestelmän avoimen markkinatalouden ja vapaan kilpailun periaatteiden mukaista toimintaa.

               (3)

               EKP:n neuvosto päätti 8 päivänä joulukuuta 2016 hintavakauden säilyttämistä koskevan tehtävänsä mukaisesti muuttaa APP-ohjelman tiettyjä parametrejä APP-ohjelman tavoitteiden saavuttamiseksi. Muutokset ovat linjassa EKP:n neuvostolle kuuluvan rahapoliittisen tehtävän kanssa, ovat täysin sopusoinnussa eurojärjestelmän keskuspankeille perussopimuksista johtuvien velvoitteiden kanssa ja heijastavat asianmukaisesti riskienhallintaan liittyviä näkökohtia.

               (4)

               Tarkemmin sanoen APP-ohjelman mukaisten ostojen suunniteltua aikaväliä olisi pidennettävä joulukuun 2017 loppuun saakka tai tarvittaessa pitempään, ja joka tapauksessa siihen saakka, kunnes EKP:n neuvosto havaitsee inflaatiovauhdissa kestävän korjausliikkeen kohti tasoa, joka on sen keskipitkän aikavälin tavoitteen mukainen eli lähellä kahta prosenttia mutta hieman sen alle.

               (5)

               APP-ohjelman puitteissa markkinoille tarjottavan likviditeetin määrä yhteenlasketuissa kuukausittaisissa ostoissa tulisi maaliskuun 2017 loppuun saakka edelleen olla 80 miljardia euroa. Yhteenlaskettujen kuukausittaisten ostojen olisi oltava 60 miljardia euroa huhtikuusta 2017 joulukuun 2017 loppuun saakka, tai tarvittaessa pidempään ja joka tapauksessa niin kauan, kunnes EKP:n neuvosto havaitsee inflaatiokehityksessä inflaatiotavoitteensa mukaisen kestävän muutoksen. Jos talousnäkymät tulevat epäsuotuisemmiksi tai jos rahoitusmarkkinoiden olosuhteet eivät ole sopusoinnussa inflaatiovauhdin kestävän korjausliikkeen kanssa, EKP:n neuvosto aikoo laajentaa ohjelman kestoa ja/tai kokoa.

               (6)

               APP-ohjelman ostojen jatkuvan moitteettoman täytäntöönpanon tukemiseksi sen suunnitellun keston ajan, APP-ohjelman puitteissa olisi siinä määrin kuin se on välttämätöntä sallittava sellaisten arvopaperien ostot, joiden kokonaistuottoprosentti alittaa EKP:n talletuskoron.

               (7)

               Tästä syystä päätöstä EKP/2014/40 olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Lisätään päätöksen EKP/2014/40 2 artiklaan 7 alakohta seuraavasti:

                  ”7.

                  Sallittuja ovat sellaisten nimellisarvoisten katettujen joukkovelkakirjalainojen ostot, joiden negatiivinen (tai huonoin) kokonaistuottoprosentti on yhtä suuri kuin talletuskorko tai ylittää sen. Sellaisten nimellisarvoisten katettujen joukkovelkakirjalainojen ostot, joiden negatiivinen (tai huonoin) kokonaistuottoprosentti alittaa talletuskoron, ovat sallittuja siinä määrin kuin ne ovat välttämättömiä.”.

   2 artikla
   Voimaantulo
   Tämä päätös tulee voimaan 13 päivänä tammikuuta 2017.

      Tehty Frankfurt am Mainissa 11 päivänä tammikuuta 2017.

            EKP:n neuvoston puolesta

            EKP:n puheenjohtaja

         Mario DRAGHI

      (1)  Päätös EKP/2014/40, annettu 15 päivänä lokakuuta 2014, katettujen joukkovelkakirjalainojen kolmannen osto-ohjelman toteutuksesta (EUVL L 335, 22.11.2014, s. 22).


title: Euroopan keskuspankin päätös (EU) 2016/3, annettu 18 päivänä marraskuuta 2015, palautteen antamista koskevien periaatteiden vahvistamisesta kansallisen toimivaltaisen viranomaisen alakoordinaattorien toiminnasta yhteisen valvontamekanismin yhteisissä valvontaryhmissä (EKP/2015/36)

text:
               5.1.2016

               FI

               Euroopan unionin virallinen lehti

               L 1/4

         EUROOPAN KESKUSPANKIN PÄÄTÖS (EU) 2016/3,
   annettu 18 päivänä marraskuuta 2015,
   palautteen antamista koskevien periaatteiden vahvistamisesta kansallisen toimivaltaisen viranomaisen alakoordinaattorien toiminnasta yhteisen valvontamekanismin yhteisissä valvontaryhmissä (EKP/2015/36)
   EUROOPAN KESKUSPANKIN NEUVOSTO, joka
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 6 artiklan 1 kohdan ja 7 artiklan,
   sekä katsoo seuraavaa:

               (1)

               Asetuksen (EU) N:o 1024/2013 (jäljempänä YVM-asetus) 6 artiklan 1 kohdassa säädetään, että Euroopan keskuspankki (EKP) on vastuussa yhteisen valvontamekanismin (YVM) tehokkaasta ja johdonmukaisesta toiminnasta. YVM-asetuksen johdanto-osan 79 perustelukappaleessa todetaan, että hyvin motivoitunut, hyvin koulutettu ja puolueeton henkilöstö on välttämätön tehokkaan valvonnan kannalta.

               (2)

               Euroopan keskuspankin asetuksen (EU) N:o 468/2014 (2) (jäljempänä YVM-kehysasetus) 3–6 artiklan mukaan EKP vastaa yhteisten valvontaryhmien perustamisesta ja kokoonpanosta; nämä valvontaryhmät koostuvat EKP:n henkilöstön ja kansallisten toimivaltaisten viranomaisten henkilöstön jäsenistä. Yhteisen valvontaryhmän koordinaattori huolehtii kansallisten toimivaltaisten viranomaisten alakoordinaattorien avustuksella yhteisen valvontaryhmän työn koordinoinnista.

               (3)

               Koska kansallisten toimivaltaisten viranomaisten alakoordinaattoreilla on tärkeä rooli samasta kansallisesta toimivaltaisesta viranomaisesta tulevien yhteisen valvontaryhmän jäsenten koordinoinnissa, on tarpeellista ja suhteellisuusperiaatteen mukaista ottaa käyttöön yhtenäinen menettelytapa yhteisen valvontaryhmän alakoordinaattorien suoritusta koskevaa palautetta (jäljempänä suorituspalaute) varten. YVM-suorituspalaute auttaa varmistamaan yhteisen valvontaryhmän asianmukaisen toiminnan, koska sen avulla kansallisten toimivaltaisten viranomaisten alakoordinaattorit voivat jatkuvasti parantaa suoritustaan. YVM-suorituspalaute annetaan aluksi ajallisesti rajatun kenttäkokeen muodossa. Kenttäkokeen aikana saatujen kokemusten perusteella harkitaan YVM-suorituspalautetta koskevan mekanismin laajempaa käyttöönottoa. Kansalliset toimivaltaiset viranomaiset ja EKP ovat yksinomaan vastuussa henkilöstönsä suorituksen arvioinnista. Kansalliset toimivaltaiset viranomaiset voivat käyttää tämän päätöksen mukaisesti annettua palautetta päivittäisessä henkilöjohtamisessa, ja palaute voidaan siirtää kansallisten toimivaltaisten viranomaisten sisäisiin suoritusarviointijärjestelmiin, jos sovellettava kansallinen lainsäädäntö tämän sallii.

               (4)

               Euroopan tietosuojavaltuutettu on todennut, että suorituspalaute on tarpeen yhteisten valvontaryhmien hallinnointia varten, ja hyväksynyt YVM-suorituspalautetta koskevan mekanismin sillä edellytyksellä, että sen täsmällinen toiminta määritellään asiaankuuluvalla tasolla hyväksytyllä säädöksellä,

         ON HYVÄKSYNYT TÄMÄN PÄÄTÖKSEN:
   1 artikla
   Määritelmät
   Tässä päätöksessä sovelletaan YVM-asetuksen 2 artiklassa ja YVM-kehysasetuksen 2 artiklassa olevia määritelmiä.
   2 artikla
   YVM-suorituspalaute
   1.   Yhteisten valvontaryhmien kansallisten toimivaltaisten viranomaisten alakoordinaattoreille annetaan heidän omaa suoritustaan ja heidän ryhmänsä suoritusta koskevaa palautetta, kun he hoitavat tehtäviään yhteisessä valvontaryhmässä, liitteessä I täsmennettyjen periaatteiden mukaisesti.
   2.   Kansallisen toimivaltaisen viranomaisen alakoordinaattorien pääasiallisten tehtävien ja tavoitteiden asettamisen jälkeen palautetta annetaan sen palautejakson osalta, joka alkaa 3 artiklassa mainittuna tämän päätöksen voimaantulopäivänä ja päättyy 29 päivänä helmikuuta 2016.
   3 artikla
   Voimaantulo
   Tämä päätös tulee voimaan 20 päivänä marraskuuta 2015.

      Tehty Frankfurt am Mainissa 18 päivänä marraskuuta 2015.

            EKP:n neuvoston puolesta

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s.1).

      LIITE I

         Periaatteet palautteen antamiseksi kansallisen toimivaltaisen viranomaisen alakoordinattorien suorituksesta yhteisen valvontamekanismin yhteisissä valvontaryhmissä

         (YVM-suorituspalaute)

         Periaate 1

         YVM-suorituspalautteen laajuus

      Yhteisten valvontaryhmien alakoordinaattoreille annetaan YVM-suorituspalautetta edellyttäen, että he työskentelevät yhteisessä valvontaryhmässä vähintään 25 prosenttia kokopäivätyöajasta, sellaisena kuin tämä määritellään asianomaisen kansallisen toimivaltaisen viranomaisen työaikaa koskevassa sääntelyssä.

         Periaate 2

         YVM-suorituspalautteen tarkoitus

      Jotta voidaan varmistaa YVM:n toiminta kokonaisuutena ja kehittää sitä, YVM-suorituspalautteen avulla alakoordinaattoreille annetaan palautetta siitä, miten he ovat suoriutuneet tehtävistään, ja heidän suoritustaan arvioidaan siten, että heidän tietämystään YVM:n yhteisistä tavoitteista ja siinä työskentelevien henkilöiden pätevyysvaatimuksista pyritään edelleen kehittämään ja tällä tavoin lisäämään ryhmän jäsenten motivaatiota.

         Periaate 3

         Kansallisten toimivaltaisten viranomaisten alakoordinaattorien YVM-suorituspalautetta koskeva menettely

                  1.

                  Kansallisen toimivaltaisen viranomaisen alakoordinaattoria kuultuaan yhteisen valvontaryhmän koordinaattori asettaa palautejakson alussa pääasialliset tehtävät ja tavoitteet periaatteessa 1 tarkoitetulle alakoordinaattorille. Pääasialliset tehtävät ja tavoitteet kirjataan YVM:n palautelomakkeelle.

                  2.

                  Yhteisen valvontaryhmän koordinaattorin on annettava kullekin periaatteessa 1 tarkoitetulle kansallisen toimivaltaisen viranomaisen alakoordinaattorille jatkuvaa ohjausta ja vapaamuotoista palautetta koko palautejakson ajan. Palautejakson päätyttyä yhteisen valvontaryhmän koordinaattori antaa kullekin periaatteessa 1 tarkoitetulle kansallisen toimivaltaisen viranomaisen alakoordinaattorille palautejakson lopun palautteen sekä suullisesti että kirjallisesti YVM-palautelomakkeella.

                  3.

                  Sekä jatkuvassa että jakson lopussa annettavassa palautteessa otetaan huomioon kansallisen toimivaltaisen viranomaisen alakoordinaattorien pääasialliset tehtävät ja tavoitteet sellaisina kuin ne on kirjattu YVM:n palautelomakkeelle, liitteessä II täsmennetyt YVM-pätevyysvaatimukset sekä alakoordinaattorien ryhmän panos yhteisen valvontaryhmän toimintaan kokonaisuutena.

         Periaate 4

         Oikeus tutustua YVM-suorituspalautteeseen

                  1.

                  Asianomaiselle kansalliselle toimivaltaiselle viranomaiselle voidaan antaa oikeus tutustua yhteisen valvontaryhmän kansallisen toimivaltaisen viranomaisen alakoordinaattoreille annettavaan jakson lopun palautteeseen, ja kyseinen kansallinen toimivaltainen viranomainen voi hyödyntää palautetta tavanomaisessa henkilöstöhallinnossaan, jos tämä on kansallisen lainsäädännön mukaan sallittua.

                  2.

                  Kansalliset toimivaltaiset viranomaiset voivat päättää, että ne käyttävät YVM-suorituspalautetta täydentävänä palautteena sisäisissä suoritusarviointijärjestelmissään, jos tämä on kansallisen lainsäädännön mukaan sallittua.

                  3.

                  Kansallisille toimivaltaisille viranomaisille annetaan oikeus tutustua YVM-suorituspalautteeseen, sen siirto mukaan luettuna, Euroopan parlamentin ja neuvoston asetuksen (EY) N:o 45/2001 (1) 8 artiklan a alakohdan mukaisesti.

         Periaate 5

         YVM-suorituspalautteen yhteydessä käsiteltävien henkilötietojen suoja

                  1.

                  YVM-suorituspalautetta koskevia tietoja käsitellään EKP:ssä asetuksen (EY) N:o 45/2001 mukaisesti.

                  2.

                  Suorituspalautetta koskevia tietoja käytetään yksinomaan edellä periaatteissa 2 ja 4 kuvattuihin tarkoituksiin, ja tiedot tallennetaan enintään viiden vuoden ajaksi.

         (1)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      LIITE II

         YVM-PÄTEVYYSVAATIMUKSIA KOSKEVA LUETTELO

            Ammatillinen tietämys
         : Tietämys erityisesti YVM:ään liittyvistä valvontapolitiikoista, menetelmistä ja sääntelystä sekä rahoituslaitosten toiminnasta. Ajantasainen tietämys mainittujen alojen kehityksestä ja kyky soveltaa tätä tietämystä työssä asiaankuuluvilla alueilla.

            Viestintätaidot
         : Tiedon suullinen tai kirjallinen välittäminen ryhmille tai yksittäisille henkilöille selkeästi ja ytimekkäästi, jotta varmistetaan tiedon ja viestin ymmärretyksi tuleminen. Muiden henkilöiden kuunteleminen ja heidän esittämiinsä kysymyksiin vastaaminen asianmukaisella tavalla.

            Yhteistyö
         : Jatkuvien ja yhteistyöhön perustuvien työsuhteiden luominen muihin työntekijöihin ja näiden suhteiden ylläpitäminen, jotta saavutettaisiin ryhmälle asetetut eurooppalaiset tavoitteet. Toimivien suhteiden kehittäminen ja ylläpitäminen muiden kanssa ryhmässä tehtävän työn kannustamiseksi ja tukemiseksi. Aktiivinen tiedon ja tietämyksen jakaminen ryhmän sisällä.

            Määrätietoisuus tavoitteiden saavuttamiseksi
         : Tehtävien suorittaminen sinnikkäästi ja pitkäjänteisesti onnistuneita ratkaisuja tavoitellen ja oman toiminnan sopeuttaminen siten, että löydetään sopiva lähestymistapa onnistuneen lopputuloksen saavuttamiseksi.

            Arvostelukyky ja perinpohjaisuus
         : Tilanteiden ja tietojen analysointi ja arviointi asianmukaisten strategioiden, suunnitelmien ja politiikkojen kehittämiseksi. Asiaa koskevien erilaisten ja vastakkaisten näkökulmien ymmärtäminen ja muotoilu ja tarvittaessa lähestymistavan muuttaminen tilanteen edellyttämällä tavalla, ongelmien tarkastelu uusista näkökulmista käsin ja muiden esittämien ajatusten tai ratkaisujen yksityiskohtainen käsittely. Pyrkimys ymmärtää asiat kokonaisuudessaan ennen suositusten tai johtopäätösten tekemistä; kattavien ja tarkkojen tietojen kerääminen tarpeen mukaan, perusteltujen johtopäätösten tekeminen perinpohjaisten ja kunnioittavasti esitettyjen kysymysten perusteella; mahdollisten ongelmien ja tietojen jatkuva etsintä.

            Laajapohjainen ymmärrys asioista ja eteenpäin suuntautuva lähestymistapa
         : Omaa roolia laajempi näkökulma omaa toimintaa laajemman kontekstin luomiseksi siten, että henkilö on täysimääräisesti selvillä eri toiminnoista ja alueista, että hän osoittaa erilaisten kulttuuritaustojen ja näkökohtien ymmärrystä ja että hän arvioi omien päätöstensä ja muiden päätösten seurauksia. Eteenpäin suuntautuva lähestymistapa sekä tulevien mahdollisuuksien ja uhkien ennakointi, ryhtyminen toimiin mahdollisuuksien luomiseksi tai tulevien ongelmien välttämiseksi.

            Objektiivinen, rehellinen ja itsenäinen toiminta
         : Itsenäinen ja objektiivinen toiminta, joka palvelee unionin etua kokonaisuutena ja joka perustuu YVM:n ammatillisiin vaatimuksiin, ja olosuhteiden selvittäminen täydellisen ja realistisen tilannekuvan saamiseksi. Pyrkimys puolueellisuuden, ennakkoluulojen tai subjektiivisten arvioiden vähentämiseen tai poistamiseen siten, että tukeudutaan tarkistettavissa oleviin tietoihin ja tosiseikkoihin.

            YVM:n ryhmien hallinto (sovelletaan vain esimiehiin)
         : (Virtuaalisten/eri sijaintipaikoissa olevien) ryhmien johtaminen ja niiden ohjaus ryhmälle asetettujen tavoitteiden saavuttamiseksi. Ryhmän toimintojen koordinointi muiden ryhmien toimintojen kanssa ohjausta antamalla ja ryhmän vahvuuksia ja monimuotoisuutta mahdollisimman tehokkaasti ja toimivasti hyödyntämällä. Työskentely epäselvyyksien vähentämiseksi ja selvittämiseksi; keinojen etsiminen ryhmän johtamiseksi ja tehtävistä suoriutumiseksi epävarmoissa olosuhteissa.